b'\n_START_ARTICLE_\nZgodbe o \xc5\xa0trpedu\n_START_PARAGRAPH_\nZgodbe o \xc5\xa0trpedu so kratke pripovedke o \xc5\xa0trpedih, polhi, ki so imeli namesto prednjih ta\xc4\x8dk krila in sokolje o\xc4\x8di, iz u\xc5\xa1es pa jim je \xc5\xa1trlelo jesenovo listje. Zbral in zapisal jih je Pavel Medve\xc5\xa1\xc4\x8dek, zbiralec ljudske dedi\xc5\xa1\xc4\x8dine, hkrati pa tudi publicist in slikar._NEWLINE_Pripovedke se bile zapisane leta 1971. Pavel Medve\xc5\xa1\xc4\x8dek se je zaposlil na Zavodu za spominsko varstvo Gorica, kjer je dokumenitral ljudsko arhitekturo na obmo\xc4\x8dju sedmih severnoprimorskih ob\xc4\x8din. Tako ga je pot zanesla tudi na obmo\xc4\x8dje Matarskega podolja, Podgorskega Krasa in \xc4\x8ci\xc4\x8darije, kjer so prebivalci pripovedovali o \xc5\xa0trpedu.\n_START_SECTION_\nKraj in \xc4\x8das dogajanja\n_START_PARAGRAPH_\nMatarsko podolje je \xc5\xa0trpedova de\xc5\xbeela. Tako se imenujeta kar dva hriba v tej suhi kra\xc5\xa1ki dolini. Pa \xc5\xa1e eno naselje, a to je \xc5\xbee v hrva\xc5\xa1ki Istri._NEWLINE_V osrednjem delu Matarskega podolja le\xc5\xbei gru\xc4\x8dasta vas Markov\xc5\xa1\xc4\x8dica. Na severni strani se dviga Brkinsko hribovje, na jugu pa Slavnik in vrhovi \xc4\x8ci\xc4\x8darije. Zna\xc4\x8dilna kra\xc5\xa1ka gmajna je porasla z gostim brinjem, ki v\xc4\x8dasih zraste v prava drevesa. Polno je vrta\xc4\x8d, kotanj in brezen. Nekje po drugi svetovni vojni, ko so bili Brkini, \xc5\xa1e dokaj odmaknjen predel, v katerem se je ohranjalo veliko starega izro\xc4\x8dila. Ljudje so si kraj\xc5\xa1ali \xc4\x8das s pripovedovanjem pripovedk.\n_START_SECTION_\nIzvor\n_START_PARAGRAPH_\nIzvor je brez dvoma \xc5\xa1e predkr\xc5\xa1\xc4\x8danski ali celo predzgodovinski. O tem nam pri\xc4\x8da nasprotje med belim in \xc4\x8drnim \xc5\xa0trpedom, to je med dobrim in grdim, kar je o\xc4\x8ditno obraz starodavne predstave o ve\xc4\x8dnom boju med svetlobo in temo, kot si ga je \xc4\x8dlovek zami\xc5\xa1ljal \xc5\xbee od najstarej\xc5\xa1ih \xc4\x8dasov.'